**MAPALAD SIYANG LUMALAPIT SA PANGALAN NG PANGINOON!**

Aralin 9 para sa Marso 2, 2024

**INTRO:** Ayon sa Roma 1:20, bagaman hindi nakikita ang Dios ay makikilala natin Sya sa pamamagitan ng kalikasan na Kanyang nilikha, at wala tayong maidadahilan upang balewalain Sya. Ngunit ang papunta dito sa lupa ng Dios na si Jesus at pagkatawang tao ay hindi masyado nating nauunawaan. Isa sa mga lugar kung saan malalaman natin ang tungkol dito ay sa aklat ng Biblia sa Mga Awit. Balikan natin ang ating liksyon sa linggong ito.

**LINGGO: Banal na Pastol na Nag-aalay ng Sarili (Awit 23).**

* + Saan sa buhay ni Jesus naipakita ang pagiging mabuting Pastol Nya? (Juan 10:1-6, 7-18, 27-28).
	+ Tinatawag ni Jesus ang Kanyang mga tagasunod na tupa o kawan ( Juan 10:4-5, 16, Lucas 10:3). Ano ang mga dapat nating pasalamatan sa ating mabuting Pastol ngayon?

**LUNES: Ang Nagdurusang Mesias (Awit 22).**

* + Ang Awit 22 ay hula sa pagdurusa ng Mesias. Ito ay talagang natupad sa buhay ni Jesus. Anu-anong katuparan ang nangyari sa buhay ni Jesus? (talatang 1, 14-18, 19-21)
	+ Basahin ang 1 Pedro 2:21-25. Ano ang iyong tugon sa hindi nasukat na pag-ibig ng Dios?

**MARTES: The Son of David (Awit 89 at 132).**

* + Gumawa ng kasunduan ang Dios kay David at ipinahayag syang “panganay,” yun ay, pinakadakila sa lahat ng hari sa lupa (Ps. 89:27). At ipinangako Nyang uupo sa trono ng Israel ang mga inapo ni David (Ps. 89:3-4).
	+ Gayunpaman, itinakwil ng Dios ang Kanyang pinahiran at inalis ang kaharian (Awit 89:38-39). Bakit?
	+ Nabigo ang bahagi ng tao (Awit 132:11-12). Gayunpaman, iningatan ng Dios ang Kanyang bahagi (Awit 89:30-37). Si Jesus, na angkan ni David, ay sinuot ang korona magpakailanman (Awit 132:17-18).

**MIERKULES: Walang Hanggang Hari (Awit 2).**

* + Sa pagkabuhay na mag-uli ni Jesus ay ipinahayag Syang anak ng Dios (Gawa 13:32-33). Ang pahayag na ito ay nagsasabing inako ni Jesus ang tipan kay David at naging Hari magpasawalanghanggan.
	+ Bakit sinipi ng mga Israelita ang Awit 118:26 nang pumasok si Jesus sa Jerusalem?
	+ Ano ang pakiramdam mo pagsi Jesus ang iyong Hari? Siya ay malakas (Awit 2:9; 89:13); Siya ay matuwid at maawain (Awit 89:14); Siya ay tagapagtanggol (Awit 89:18).
	+ Ano ang masasabi mo na hindi ka lang mabubuhay ng walang hanggan kasama ni Jesus kundi maghahari rin kasama Nya?

**HUEBES: Walang Hanggang Pagkasaserdote (Awit 110).**

* + Itinatag si Jesus bilang hari (Awit 132:11), at pari (Awit 110:4). Sino si Melchizedek? Genesis 14:18-20 – Siya ay hari ng Salem at Saserdote ng Kataastaasang Dios.
	+ Ano ang masasabi mo sa pagiging Saserdote ni Jesus? (Hebreo 4:14-16)

**PASYA:** Kaibigan, matapos na mapag-aralan natin ang mga patotoong ito, tatanggapin mo na ba si Jesus bilang Panginoon at Tagapagligtas? Tatanggapin mo ba Sya bilang iyong Hari at Mataas na Saserdote? Bakit hindi mo ito gawin ngayon?

**SUSUNOD NA SANLINGGO: Mga Aral sa Nakaraan**